ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
தேசிய அறிவியல் தினம் 2022-ன் மையப்பொருளை மத்திய அமைச்சர் டாக்டர் ஜிதேந்திர சிங் வெளியிட்டார்
தேசிய அறிவியல் தினம் 2022-ன் மையப்பொருளை மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் இன்று வெளியிட்டார்.
‘நீடித்த எதிர்காலத்திற்காக அறிவியல் மற்றும் தொழில்நுட்பத்தில் ஒருங்கிணைந்த அணுகுமுறை’ என்பதே தேசிய அறிவியல் தினம் 2022-ன் மையப்பொருளாகும்.
நிகழ்ச்சியின் போது பேசிய டாக்டர் ஜிதேந்திர சிங், இந்திய அரசில் உள்ள பல்வேறு அறிவியல் அமைச்சகங்கள் மற்றும் துறைகள் தனித்தனியாக பணியாற்றுவதற்குப் பதிலாக பொதுவான கருப்பொருள்களில் கூட்டுத் திட்டங்களை மேற்கொள்ளுமாறு கேட்டுக் கொள்ளப்பட்டுள்ளன என்றார்.
அறிவியல் விஷயங்களை பொதுமக்கள் புரிந்துகொள்வதை நோக்கமாகக் கொண்டு தேசிய அறிவியல் தினம் 2022-ன் மையப்பொருள் தேர்வு செய்யப்பட்டுள்ளது என்றும், முக்கியமான அறிவியல் தினங்களின் கொண்டாட்டங்கள் ஒரு நாள் நிகழ்வாக இருக்கக் கூடாது என்றும், தொடர் நிகழ்வுகளாக இவற்றை கட்டியெழுப்ப வேண்டிய அவசியம் உள்ளது என்றும் டாக்டர் ஜிதேந்திர சிங் கூறினார்.
தொடர்ந்து பேசிய அவர், நமது மிகப்பெரிய சொத்து பிரதமர் திரு நரேந்திர மோடி ஆவார், அவர் அறிவியலின் மீது இயற்கையாகவே விருப்பம் கொண்டவர் மட்டுமல்ல, கடந்த 7-8 ஆண்டுகளில் அறிவியல் மற்றும் தொழில்நுட்பம் சார்ந்த முன்முயற்சிகள் மற்றும் திட்டங்களை ஆதரிப்பதிலும் ஊக்குவிப்பதிலும் சிறந்து விளங்குகிறார் என்றார். தற்சார்பு இந்தியாவை உருவாக்குவதில் இந்தியாவின் அறிவியல் திறன் முக்கியப் பங்காற்றப் போகிறது என்று அமைச்சர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1787693
சுகாதாரம் மற்றும் குடும்ப நலத்துறை அமைச்சகம்
கொவிட்-19-க்கு எதிரான போரில் இந்தியா தற்சார்பு அடைந்துள்ளது: டாக்டர் ஹர்ஷ் வர்தன்
கொவிட்-19-க்கு எதிரான போரில் பத்தாவது மாதத்துக்குள் நுழைந்துள்ள இந்தியா, பல்வேறு விஷயங்களில் தற்சார்பு அடைந்துள்ளது என்று மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் கூறினார்.
பஞ்சாப் நேஷனல் வங்கியின் கொவிட்-19-க்கு எதிரான நாடு தழுவிய பிரச்சாரத்தின் துவக்க விழாவில் கலந்து கொண்டு பேசிய அமைச்சர் இவ்வாறு கூறினார்.
பெருநிறுவன சமூக பொறுப்பு திட்டத்தின் கீழ் பஞ்சாப் நேஷனல் வங்கியின் நடவடிக்கைகளை பாராட்டிய டாக்டர் ஹர்ஷ் வர்தன், தனது 10,000 கிளைகளின் மூலம் நாட்டில் உள்ள 662 மாவட்டங்களில் சுமார் 10 லட்ச முகக் கவசங்கள் அந்த வங்கி வழங்கி உள்ளதாக கூறினார்.
500 கிராமங்களில் உள்ள விவசாயிகளுக்கு சிறப்பு வசதிகளை அளிப்பதற்காக பஞ்சாப் நேஷனல் வங்கியில் 2020 அக்டோபர் 2 அன்று தொடங்கப்பட்டு மூன்று மாதங்களுக்கு செயல்பாட்டில் இருக்கும் கிராம் சம்பர்க் யோஜனா என்னும் திட்டத்தையும் அவர் பாராட்டினார்.
"கல்வான் பள்ளத்தாக்கில் வீரமரணம் அடைந்தவர்களின் குடும்பங்களை 74-ஆவது சுதந்திர தினத்தின்போது பஞ்சாப் நேஷனல் வங்கி கௌரவித்தது. ராணுவத்தினர் மீது வங்கி வைத்துள்ள மரியாதையை இந்த செயல் காட்டுகிறது," என்று அமைச்சர் கூறினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleseDetailm.aspx?PRID=1667699
பாதுகாப்பு அமைச்சகம்
ஆயுதப்படைகளின் கொடிநாள் நிதிக்கு பொதுமக்கள் தாராளமாக உதவுமாறு மத்திய அமைச்சர் திரு ராஜ்நாத் சிங் கோரிக்கை
ராணுவ வீரர்கள் மற்றும் அவர்களது குடும்பத்தாரின் நலனைப் பாதுகாப்பது குடிமக்களின் அடிப்படை மற்றும் கூட்டு பொறுப்பு என்று குறிப்பிட்டு, ஆயுதப் படைகளின் கொடி நாள் நிதிக்கு தாராளமாக உதவுமாறு மத்திய பாதுகாப்பு அமைச்சர் திரு ராஜ்நாத் சிங் நாட்டு மக்களைக் கேட்டுக் கொண்டுள்ளார். மத்திய பாதுகாப்பு அமைச்சகத்தின் முன்னாள் ராணுவ வீரர்கள் நலத்துறை, புதுதில்லியில் இன்று ஏற்பாடு செய்திருந்த ஆயுதப்படைகளின் கொடிநாள் பெரு நிறுவன சமூகப் பொறுப்பு மாநாட்டில் கலந்து கொண்டு உரையாற்றிய அவர், நாட்டின் ஒற்றுமை மற்றும் இறையாண்மையைப் பாதுகாத்த ஓய்வு பெற்ற மற்றும் தற்போது பணிபுரியும் ராணுவ வீரர்களுக்கு தமது நன்றியைத் தெரிவித்துக் கொண்டார்.
“சுதந்திரம் முதல், போர்களை வெல்வதிலும், எல்லைகளில் தீவிரவாத தாக்குதல்களை எதிர்கொள்வதிலும் நமது வீரர்கள் ஏராளமானோர் தங்களது இன்னுயிரை இழந்ததோடு பலர், உடல் ஊனமுற்றனர். அவர்களது குடும்பத்தினர் மீதான பொறுப்பு அவர்களை சார்கிறது. எனவே நமது வீரர்கள் மற்றும் அவர்களது குடும்பத்தினருக்கு முன்வந்து ஆதரவளிப்பது நமது தலையாய கடமை. எல்லைகளில் எப்போதும் விழிப்புடன் இருக்கும் நமது துணிச்சலான ராணுவ வீரர்களால் தான் அச்சமின்றி நாம் நமது இல்லங்களில் நிம்மதியாக உறங்க முடிகிறது”, என்று திரு ராஜ்நாத் சிங் கூறினார்.
நம் நாட்டின் பாதுகாப்பை உறுதி செய்யும் ராணுவ வீரர்களின் நலனில் அக்கறை கொள்வது அரசின் பொறுப்பு மட்டுமல்ல, மாறாக அது அனைவரின் கடமை என்று வலியுறுத்திய அவர், தேச பாதுகாப்பு வலுவாக இல்லாமல், எந்த ஒரு நாட்டிலும் தொழில்துறைகளும், வர்த்தகங்களும் வளர முடியாது என்று தெரிவித்தார். கடந்த சில ஆண்டுகளில் பெரு நிறுவனங்கள் அதிக அளவில் நன்கொடை வழங்கியிருப்பதை பாராட்டிய அவர், வீரர்களின் நலனுக்காக இந்தத் தொகையை மேலும் அதிகரிக்க கோரிக்கை விடுத்தார். ஒவ்வொரு ஆண்டும் இளம் வயதில் ஓய்வு பெறும் சுமார் 60,000 ராணுவ வீரர்களுக்கு வேலைவாய்ப்பு வழங்குமாறு தனியார் துறையினரை அவர் கேட்டுக்கொண்டார்.
இந்த நிகழ்ச்சியின் போது http://www.affdf.gov.in/ என்ற ஆயுதப்படைகளின் கொடிநாள் நிதிக்கான புதிய இணையதளத்தை அமைச்சர் திறந்து வைத்தார். இணைய வழியாக நிதி வழங்குவதை ஊக்குவிக்கும் வகையில் இந்த இணையதளம் வடிவமைக்கப்பட்டுள்ளது. ஆயுதப்படைகளின் கொடி நாளுக்கான இந்த வருட பிரச்சாரத்தின் பாடலையும் அவர் வெளியிட்டார். கொடி நாளுக்காக நிதி உதவி அளித்த முக்கிய நிறுவனங்களை அவர் கௌரவித்தார்.
இந்த நிகழ்ச்சியில் மத்திய பாதுகாப்பு இணையமைச்சர் திரு அஜய் பட், முப்படைகளின் தலைமை தளபதி ஜெனரல் அனில் சௌகான், முன்னாள் ராணுவ வீரர்கள் நலத்துறை செயலாளர் திரு விஜய் குமார் சிங் மற்றும் பலர் கலந்து கொண்டனர்.
சுரங்கங்கள் அமைச்சகம்
கனிம வளங்களின் பாதுகாப்பு மற்றும் ஆராய்ச்சி நடவடிக்கைகளை ஊக்குவிக்கும் முயற்சிகள்
மத்திய சுரங்கங்கள், நிலக்கரி மற்றும் நாடாளுமன்ற விவகாரங்கள் அமைச்சர் திரு பிரகலாத் ஜோஷி, மக்களவையில் இன்று கீழ் காணும் தகவல்களைத் தெரிவித்தார்:
நாட்டின் கனிம வளங்களை ஊக்குவித்து, பாதுகாப்பதற்காக, சுரங்கங்கள் மற்றும் கனிமங்கள்  சட்டம், 1957 , அவ்வப்போது திருத்தி அமைக்கப்பட்டு வருகிறது. கனிம உற்பத்தியை அதிகரிக்கவும், நாட்டில் எளிதான வர்த்தகத்தை மேற்கொள்ளவும், கனிம உற்பத்திக்கு ஊக்கமளிக்கவும், எம்எம்டிஆர் திருத்தப்பட்ட சட்டம், 2021-இன் வாயிலாக, எம்எம்டிஆர் சட்டம், 1957, அண்மையில் திருத்தி அமைக்கப்பட்டது. இதன்படி, ஆராய்ச்சிப் பணிகள் எளிமையாக்கப்பட்டுள்ளன. கனிமங்களின் பாதுகாப்பு மற்றும் அமைப்பு முறை சார்ந்த மேம்பாட்டிற்காகவும், சுரங்க நடவடிக்கைகளால் ஏற்படும் மாசால் சுற்றுச்சூழல் பாதிக்கப்படுவதைத் தடுப்பதற்காகவும் கனிம பாதுகாப்பு மற்றும் மேம்பாட்டு விதிகள், 2017 வடிவமைக்கப்பட்டது. இதன்படி, கனிமங்களின் பாதுகாப்பு அமைப்புமுறை மற்றும் அறிவியல் ரீதியான சுரங்கப் பணிகள் மற்றும் சிறிய கனிமங்கள், நிலக்கரி மற்றும் அணு நிலை கனிமங்கள் தவிர்த்த கனிமங்களின் பகுதிகளில் சுற்றுச்சூழல் பாதுகாப்பு உள்ளிட்டவை குறித்து சுரங்கங்களில் இந்திய சுரங்க அமைப்பு தொடர்ந்து ஆய்வுகளை மேற்கொள்ளும்.
திருத்தியமைக்கப்பட்ட எம்எம்டிஆர் சட்டம், 2021-இன்படி, கனிம ஆராய்ச்சி அறக்கட்டளை, லாப நோக்கில்லாத தன்னாட்சி அமைப்பாக செயல்படும். கேந்திர ரீதியான மற்றும் முக்கிய கனிமங்களுக்கு முன்னுரிமை அளித்து நிலக்கரி மற்றும் நிலக்கரி அல்லாத கனிமங்களின் விரிவான ஆராய்ச்சியை மேற்கொள்வது; ஆழமாக இருக்கும் அல்லது மறைந்திருக்கும் கனிம வளங்களை கண்டறிந்து, சுத்திகரித்து, ஆய்வு செய்வதற்கான சிறப்பு ஆராய்ச்சிகள் மற்றும் திட்டங்களுக்கு நிதி உதவி அளிப்பது; புவி இயற்பியல், தரை மற்றும் வான்வழி ஆய்வு மற்றும் புவியியல் சார்ந்த சாத்தியக்கூறுகள் உள்ள பகுதிகள் மற்றும் இந்தியாவின் இதர பகுதிகளில் புவி வேதியியல் ஆய்வுகளை மேற்கொள்வது; ஆராய்ச்சிப் பணிகளில் ஈடுபடுவோரது தொழில்நுட்பத் திறனை அதிகரிப்பதற்காக திறன் மேம்பாட்டு திட்டங்களை நடத்துவது; இந்தியாவின் கனிம வளங்களின் பாதுகாப்பு, மேம்பாடு மற்றும் ஆராய்ச்சிப் பணிகளுக்காக திரட்டப்பட்ட நிதியை பயன்படுத்துவதை இந்த அறக்கட்டளை முக்கிய நோக்கமாகக் கொண்டுள்ளது.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://www.pib.gov.in/PressReleasePage.aspx?PRID=1739872
https://www.pib.gov.in/PressReleasePage.aspx?PRID=1739869
((
சுகாதாரம் மற்றும் குடும்ப நலத்துறை அமைச்சகம்
இந்தியாவின் மொத்த கொவிட் தடுப்பூசியின் எண்ணிக்கை 89 கோடியைக் கடந்து குறிப்பிடத்தக்க சாதனை
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை 89 கோடியைக் கடந்து, புதிய சாதனையைப் படைத்துள்ளது. கடந்த 24 மணி நேரத்தில் 64,40,451 தடுப்பூசிகள் செலுத்தப்பட்டுள்ளன. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 86,46,674 முகாம்களில் 89,02,08,007 தடுப்பூசிகள் போடப்பட்டுள்ளன.
கடந்த 24 மணி நேரத்தில் 28,246 பேர் குணமடைந்தனர். இதன் மூலம் குணமடைந்தவர்களின் மொத்த எண்ணிக்கை 3,30,43,144. ஆக உயர்ந்துள்ளது.
நம் நாட்டில் குணமடைந்தவர்களின் விழுக்காடு, 97.86 சதவீதமாக உள்ளது. இது கடந்த மார்ச் 2020-க்குப் பிறகு மிக அதிகமாகும்.
தொடர்ந்து 96 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
கடந்த 24 மணி நேரத்தில் 26,727 புதிய வழக்குகள் பதிவாகியுள்ளன.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 2,75,224 ஆக உள்ளது. இது, நாட்டின் மொத்த பாதிப்பில் 0.82 சதவீதம் ஆகும். இது 196 நாட்களில் மிகக் குறைவானது.
கடந்த 24 மணி நேரத்தில் 15,06,254 பரிசோதனைகளும், இந்தியாவில் இதுவரை மொத்தம் 56,89,56,439 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு தொடர்ந்து 98 நாட்களாக 3 சதவீதத்திற்கும் குறைவாக, 1.70 சதவீதமாகவும், தினசரி தொற்று உறுதி விகிதம் 176 சதவீதமாகவும் இன்று பதிவாகியுள்ளது. இந்த எண்ணிக்கை 32 நாட்களாக 3 சதவீதத்திற்குக் குறைவாகவும், தொடர்ந்து 115 நாட்களாக 5 சதவீதத்திற்குக் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1759822
சமூக நிதி மற்றும் அதிகாரமளித்தல் அமைச்சகம்
போபாலுக்கு பதிலாக, செகூர் மாவட்டத்தில் மனநல மறுவாழ்வுக்கான தேசிய நிறுவனம் அமைக்க மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய அமைச்சரவை 16.05.2018 அன்று எடுக்கப்பட்ட முடிவில் சிறு மாற்றம் செய்து, மத்திய பிரதேசம் போபாலுக்கு பதிலாக, செகூர்  மாவட்டத்தில் மனநல காப்பகத்திர்கான தேசிய நிறுவனத்தை அமைக்க ஒப்புதல் அளித்துள்ளது.
பலன்கள்:
நாட்டில் மனநல மறுவாழ்வு பிரிவில் தேசிய நிறுவனம் அமைக்கப்படுவது இதுவே முதல் முறையாகும். மனித வளத் துறையில் திறன் மேம்பாட்டுக்கான சிறந்த நிறுவனமாகவும், மனநல காப்பகம் தொடர்பான ஆய்வுகளுக்கும், மனநலம் பாதிக்கப்பட்டவர்கள் நலம் அடைய சிறந்த செயல்முறைகளை பரிந்துரைக்கும் அமைப்பாகவும் இந்த நிறுவனம் விளங்கும்.
தொழிலாளர் மற்றும் வேலைவாய்ப்பு அமைச்சகம்
கடந்த செப்டம்பர் மாதத்தில் 15.41 லட்சம் சந்தாதரர்கள் இபிஎஃப் அமைப்பில் இணைந்தனர்
இபிஎஃப் அமைப்பின் தற்காலிக ஊதிய தரவு இன்று வெளியிடப்பட்டது. இதில் கடந்த செப்டம்பர் மாதத்தில் 15. 41 லட்சம் சந்தாதாரர்கள் இணைந்துள்ளது தெரியவந்துள்ளது. கடந்த ஆகஸ்ட் மாதத்தை விட, செப்டம்பரில் 1.81 லட்சம் பேர் கூடுதலாக இணைந்துள்ளனர்.
இந்த 15.41 லட்சம் பேரில், சுமார் 8.95 லட்சம் பேர் முதல் முறையாக சேர்ந்த புதிய உறுப்பினர்கள். சுமார் 6.46 லட்சம் பேர், வேலைகள் மாறியதால் வெளியேறி மீண்டும் இணைந்துள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1773488
இந்திய போட்டிகள் ஆணையம்
ப்ளே ஸ்டோர் கொள்கைகளில் போட்டி நடைமுறைகளுக்கு எதிராக செயல்பட்டதால் கூகுள் நிறுவனத்திற்கு இந்திய வணிகப் போட்டி ஆணையம் 936.44 கோடி ரூபாயை அபராதமாக விதித்துள்ளது
இந்திய வணிகப் போட்டி ஆணையம், கூகுள் ப்ளே ஸ்டோர் கொள்கைகளில் அதன் மேலாதிக்க நிலையை தவறாக பயன்படுத்திய கூகுள் நிறுவனத்துக்கு ரூ.936.44 கோடி அபராதம் விதித்து உத்தரவிட்டுள்ளது. குறிப்பிட்ட காலக்கெடுவுக்குள் தனது நடத்தைகளை மாற்றியமைக்குமாறும் அறிவுறுத்தியுள்ளது.
மொபைல் ஆப்ஸ்கள் அனைத்து பயனாளர்களையும் சென்றடைய கூகுள் ப்ளே ஸ்டோர் அத்தியாவசிய ஊடகமாக மாறி விட்டது. ஸ்மார்ட் மொபைல் ஃபோன்களுக்கான உரிமம் பெற்ற ஓஎஸ், மறைமுகமாக கூகுளின் ஆன்ட்ராய் ஓஎஸ்களை பயன்படுத்தியது கண்டுபிடிக்கப்பட்டுள்ளது. ஆன்ட்ராய்டு மொபைல் ஃபோன்களுக்கான ஆப் உற்பத்தியாளர்களின் முக்கிய விநியோகஸ்தராக கூகுள் ப்ளே ஸ்டோர் உள்ளது. இது சந்தைக்கு வரும் ஆப் வசதிகளை பயனாளர்கள் பயன்படுத்திக் கொள்ள உதவுகிறது.
அதன் அடிப்படையில், இந்தியாவில் ஸ்மார் மொபைல் ஃபோன்களுக்கான உரிமம் பெற்ற ஓஎஸ்-கள் பிறவற்றின் ஓஎஸ்களிலும் ஆதிக்கம் செலுத்தி வந்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1870819
சிறப்பு சேவைகள் மற்றும் கட்டுரைகள்
ரூ 19.78 லட்சம் மதிப்புடைய தங்கம் சென்னை விமான நிலைய சுங்க துறையால் பறிமுதல்
விமானம் மூலம் தங்கம் கடத்தி வரப்படுவதாக கிடைத்த உளவு தகவலின் அடிப்படையில், எமிரேட்ஸ் விமானம் ஈகே 544 மூலம் துபாயில் இருந்து சென்னை வந்திறங்கிய, சென்னையை சேர்ந்த முகமது அபுபக்கர் ஜெய்னுலாபிதீன், 62, என்பவர், வெளியே செல்லும் வழியில் சுங்க அதிகரிகளால் தடுத்து நிறுத்தப்பட்டார்.
கேள்விகளுக்கு முன்னுக்கு பின்னாக அவர் பதிலளித்ததை தொடர்ந்து அவரிடம் நடத்தப்பட்ட சோதனையில் அவரது கால்சட்டையின் உட்புற பையில் இருந்து 465 கிராம் எடையுடைய வெளிநாட்டு முத்திரை கொண்ட 4 தங்க கட்டிகள் இருந்தது கண்டறியப்பட்டு, சுங்க சட்டத்தின் கீழ் பறிமுதல் செய்யப்பட்ட்து. இதன் மதிப்பு ரூ 19.78 லட்சம் ஆகும்.
இது குறித்து மேற்கொண்டு விசாரணை நடந்து வருகிறது என்று செய்திக் குறிப்பு ஒன்றில் சென்னை சர்வதேச விமான நிலைய சுங்க ஆணையர் தெரிவித்துள்ளார்.
பிரதமர் அலுவலகம்
இந்தியாவின் ஜி20 தொடர்பான 6-வது ஒருங்கிணைப்புக் குழுக் கூட்டத்திற்கு பிரதமரின் முதன்மைச் செயலாளர் தலைமை தாங்கினார்
இந்தியாவின் ஜி20 தொடர்பான 6-வது ஒருங்கிணைப்புக் குழுக் கூட்டம் புதுதில்லி பிரகதி மைதானத்தில் உள்ள சர்வதேச கண்காட்சி மற்றும் மாநாட்டு மையத்தில் பிரதமரின் முதன்மைச் செயலாளர் டாக்டர் பி கே மிஸ்ரா தலைமையில் இன்று நடைபெற்றது. புதுதில்லியில் 2023, செப்டம்பர் 9, 10 அன்று நடைபெற உள்ள ஜி20 மாநாடு தொடர்பான முன்னேற்பாடுகள் குறித்து அவர் ஆய்வு செய்தார்.
ஜி20 மாநாடு நடைபெறுவதையொட்டி தில்லி மற்றும் அண்டை மாநிலங்களில் மேற்கொள்ளப்பட்டுள்ள ஏற்பாடுகள், கட்டமைப்பு மேம்பாடு, ஊடகம், விமான நிலைய ஒருங்கிணைப்பு, பாதுகாப்பு, மாநாடு நடைபெறும் இடத்தில் மேற்கொள்ளப்பட்டுள்ள ஏற்பாடுகள் குறித்து குழு விவாதித்தது. அப்போது பேசிய டாக்டர் மிஷ்ரா, ஜி20 மாநாட்டை வெற்றிகரமாக நடத்தும் வகையில், அரசின் அனைத்து துறைகளும் செயல்பட வேண்டும் என்று கேட்டுக்கொண்டார்.
ஜி20 தொடர்பாக இது வரை நடைபெற்ற கூட்டங்கள் மற்றும் நடைபெற உள்ள கூட்டங்கள் குறித்தும் ஒருங்கிணைப்புக் குழு ஆய்வு செய்தது. நாடு முழுவதும் இதுவரை 55 நகரங்களில் 120 கூட்டங்கள் நடைபெற்றுள்ளன.
ஜி20-ன் இந்தியா தலைமைத்துவம் தொடர்பான அனைத்து ஏற்பாடுகளையும் தயார் செய்வதற்கும், கண்காணிப்பதற்கும் அமைச்சரவை ஒருங்கிணைப்புக் குழுவுக்கு அங்கீகாரம் அளித்துள்ளது.
மத்திய அமைச்சரவை
தேசிய ஹோமியோபதி ஆணைய வரைவு மசோதா 2018-க்கு மத்திய அமைச்சரவையின் ஒப்புதல்
தேசிய ஹோமியோபதி ஆணையம் 2018-க்கான வரைவு மசோதாவிற்கு பிரதமர் திரு. நரேந்திர மோடி தலைமையிலான அமைச்சரவை ஒப்புதல் வழங்கியுள்ளது. தற்போதுள்ள மத்திய ஹோமியோபதி கவுன்சிலுக்கு மாற்றாக கொண்டு வரப்படும் தேசிய ஹோமியோபதி ஆணையம் வெளிப்படைத் தன்மையை உறுதி செய்வதை நோக்கமாகக் கொண்டது.
வரைவு மசோதாவின்படி, தேசிய ஆணையம், ஹோமியோபதி கல்வி, வாரியத்தால் நிர்வகிக்கப்படும் ஹோமியோபதி கல்வி முறையை நிர்வகிப்பதற்கு 3 தனி வாரியங்களைக் கொண்டிருக்கும். ஹோமியோபதி முறையை பயிற்றுவிக்கும் கல்வி நிறுவனங்களின் தரத்தை ஆய்வு செய்து, அவற்றுக்கு அனுமதி வழங்குவதற்கான சீராய்வு மற்றும் தர நிர்ணய வாரியம், தேசிய பதிவேட்டை பராமரிப்பதற்கு ஹோமியோபதி முறையை கையாள்பவர்களின் பதிவு மற்றும் நெறிமுறைகளுக்கான வாரியம் மற்றும் தேசிய ஹோமியோபதி ஆணையத்தின் கீழ், ஹோமியோபதி முறையை பின்பற்றுவதில் நெறிமுறை சார்ந்த பிரச்சினைகளுக்கான வாரியம் ஆகிய மூன்று வாரியங்கள் அமைக்கப்படும்.
இளைஞர் நலன் மற்றும் விளையாட்டு அமைச்சகம்
இந்திய வில்வித்தை சங்கத்துக்கு, விளையாட்டு அமைச்சகம் மீண்டும் அரசு அங்கீகாரம்
இந்திய வில்வித்தை சங்கத்துக்கு, அரசு அங்கீகாரத்தை மத்திய இளைஞர் நலன் மற்றும் விளையாட்டுத்துறை அமைச்சகம் மீண்டும் வழங்கியுள்ளது. இது ஓராண்டுக்கு செல்லுபடியாகும். இதன் மூலம் வில்வித்தை விளையாட்டுக்கு வளர்ச்சி மற்றும் ஒழுங்குமுறைக்கான தேசிய விளையாட்டு கூட்டமைப்பு என்ற அந்தஸ்து மீண்டும் கிடைத்துள்ளது.
இந்திய வில்வித்தை சங்கத்துக்கான அரசு அங்கீகாரம், 8 ஆண்டுகளுக்கு முன் திரும்ப பெறப்பட்டது. இந்திய தேசிய விளையாட்டு வளர்ச்சி விதிகள், 2011-ன்படி சங்க நிர்வாகிகளுக்கான தேர்தல் நடத்த தவறியதால், இந்த அங்கீகாரம் திரும்ப பெறப்பட்டது.
இந்திய வில்வித்தை சங்கத்தின், நிர்வாகிகள் தேர்வு கடந்த ஜனவரி மாதம் நடந்தது. அதன் முடிவுகளை விளையாட்டுத்துறை அமைச்சகம் ஆய்வு செய்தபின் அரசு அங்கீகாரம் வழங்கப்பட்டுள்ளது.
விளையாட்டுத்துறை அமைச்சகத்தின் இந்த முடிவை, இந்திய வில்வித்தை சங்கத்தின் தலைவரும், மத்திய பழங்குடியினர் நலத்துறை அமைச்சருமான திரு அர்ஜூன் முண்டா வரவேற்றுள்ளார். அவர் கூறுகையில், ‘‘இந்த நடவடிக்கை, வரலாற்று சிறப்பு மிக்க பொன்னாள் . இது இந்திய வில்வித்தை குழுவினருக்கு சிறந்த ஊக்குவிப்பாக இருக்கும். நீதிமன்ற வழக்குகள் உட்பட நீண்ட போராட்டத்துக்குப்பின் அரசு அங்கீகாரம் மீண்டும் கிடைத்துள்ளது’’ என்றார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleaseIframePage.aspx?PRID=1676040&RegID=3&LID=1
-----
(Visitor Counter : 116
பிரதமர் அலுவலகம்
மிகைல் கோர்பசேவ் மறைவுக்கு பிரதமர் தனது ஆழ்ந்த இரங்கலை தெரிவித்துள்ளார்
மிகைல் கோர்பசேவ் மறைவுக்கு பிரதமர் திரு.நரேந்திர மோடி தனது ஆழ்ந்த இரங்கலை தெரிவித்துள்ளார்.
பிரதமர் தனது ட்விட்டர் பதிவில் தெரிவித்துள்ளதாவது,
“வரலாற்றில் அழியாத முத்திரையை பதித்த 20-ம் நூற்றாண்டின் முக்கிய தலைவர்களில் ஒருவரான மிகைல் கோர்பசேவ் மறைவிற்காக அவரது குடும்பத்தாருக்கும், நண்பர்களுக்கும் எனது ஆழ்ந்த இரங்ல். இந்தியாவுடனான உறவை பேணுவதில் அவர் ஆற்றிய பங்களிப்பை இந்த நேரத்தில் நினைவுகூர்கிறோம்” என்று தெரிவித்துள்ளார்.
பாதுகாப்பு அமைச்சகம்
பாசறைக்குத் திரும்புதல் 2018
இந்த ஆண்டு நாளை நடைபெற உள்ள பாசறைக்குத் திரும்பும் நிகழ்ச்சி சுவையான இந்திய இசை விழாவாக இருக்கும். வரலாற்றுச் சிறப்புமிக்க விஜய் சவுக்கில் ராணுவம், கடற்படை, விமானப்படை, மாநில காவல்துறை மற்றும் மத்திய ஆயுதக் காவல் படையினரின் இசைக் குழுக்கள் இணைந்து பார்வையாளர்களை தங்களது இசையின் மூலம் ஈர்க்கும் வகையில் 26 நிகழ்ச்சிகளை அளிக்கின்றனர். மொத்தம் உள்ள 26 இசைகளில் 25 இசைகள் இந்திய இசைக்கலைஞர்களால உருவாக்கப்பட்டவையாகும். ‘இந்தியன் சோஜர்கள்‘, ‘ஜீலம்‘, ‘ஆஜ் திவ்ய ரதி‘, ‘ஹிரானா ஹிரானா‘, ‘நிருத்ய சரிதா‘, ‘குந்தம் சரிதா’, ‘மயூர் நிருத்யா’, ‘மனோஹர்’, ‘நட்ராஜ்’, ‘பேட்டில் ஆஃப் தி ஸ்கை’, ‘சிதாரே ஹிந்த்’, ‘முஷ்கோ வேலி’ ‘கிரி ராஜ்’, ‘தேஜஸ்’, ‘ககன் சக்தி’, ‘தி கிரேட் மார்ஷல்’, ‘தி பிரேவ் வாரியர்ஸ்’, ‘ஐ.என்.எஸ். நீல்கிரி’, ‘நமஸ்தே இந்தியா’, ‘ஜெய் பாரதி’, ‘அம்ருத் வாணி’, ‘வீர் கோர்க்கா’ மற்றும் ‘ஷேரே இ ஜவான்’ ஆகியவையே அவை. ‘பவர் ஆஃப் சவுண்ட்’ மற்றும் ‘கிங்டம் ஆஃப் ஹெவன்’ ஆகியவை புதிய பாடல்களாகும். ‘அபைட் வித் மீ’ மட்டும் ஒரே மேற்கத்திய இசையாக இருக்கும். ‘சாரே ஜஹான் சே அச்சா‘ உடன் இந்த நிகழ்ச்சி நிறைவடையும்.
ஆண்டுதோறும் விஜய் சவுக்கில் நடைபெறும் இந்த நிகழ்ச்சி, நான்கு நாட்கள் நடைபெறும் குடியரசு தின விழா நிறைவைக் குறிப்பதாக அமையும். இந்த ஆண்டு 18 ராணுவ பேண்டுகள், 15 பைப்புகள் மற்றும் டிரம்ஸ் பேண்டுகள் ரெஜிமெண்டல் மையங்கள் மற்றும் பட்டாலியன்களில் இருந்து வந்து, பாசறைக்குத் திரும்பும் நிகழ்ச்சியில் பங்கேற்கின்றன. இதுதவிர இந்தியக் கடற்படை மற்றும் இந்திய விமானப் படையில் இருந்து தலா ஒரு பேண்டு நிகழ்ச்சியில் பங்கேற்கின்றன. மாநில காவல்துறையில் இருந்து மற்றும் மத்திய தொழில் பாதுகாப்புப் படை மற்றும் மத்திய ரிசர்வ் காவல் படையை சேர்ந்த மத்திய ஆயுதக் காவல் படையில் இருந்து ஒரு பேண்டு இசைக்குழு இந்த நிகழ்ச்சியில் பங்கேற்கிறது.
பாசறைக்குத் திரும்பும் நிகழ்ச்சியில் முதன்மை ஒருங்கிணைப்பாளராக மேஜர் அசோக் குமார் அவர்களும் ராணுவ பேண்டுகளை நடத்துபவராக சப் மேஜர் எஸ்.க. சர்மாவும், கடற்படை மற்றும் விமானப் படை பேண்டுகளின் நடத்துனர்களாக மாஸ்டர் சீஃப் பெட்டி ஆஃபிசர்  ரமேஷ் சந்த் மற்றும் ஜூனியர் வாரண்ட் ஆஃபீசர் அசோக் குமார் இருப்பார்கள். கான்ஸ்டபிள் பீம் சிங் மாநில காவல்துறை மற்றும் சி.ஏ.பி.எஃப். பேண்டுகளின் நடத்துனராக இருப்பார். பக்லர்கள், சுபேதார் ஜகதீஷ் கிரியின் கீழ் மற்றும் பைப்புகள் மற்றும் டிரம்ஸ் பேண்டுகள் சுபேதார் மேஜர் நம் பகதூர் குருங் வழிகாட்டுதல்களின் படியும் இசைப்பார்கள்.
நிறங்கள் மற்றும் தரம்கள் அணிவகுத்து வரும்போது, தேசமே பெருமிதமடையும் ஒரு நிகழ்ச்சியாக பாசறைக்குத் திரும்பும் நிகழ்ச்சி உருவெடுத்துள்ளது. இந்த நிகழ்ச்சி நம்மை 1950 ஆம் ஆண்டு மேஜர் ராபர்ட்ஸ் பேண்டு இசைக்குழுக்களைக் நினைவுப்படுத்தும் வகையில் நடத்திய நிலையைக் காண நம்மை அழைத்துச் செல்வதாக அமையும். ‘பாசறைக்குத் திரும்புதல்‘ என்பது நூற்றாண்டுகள் பழைமை வாய்ந்த பாரம்பரியமான நிகழ்வாகும். போர் நிறுத்தப்படும் போது படைகள் தங்கள் கைகளைக் குலுக்கிக் கொண்டு போர்க் களத்தில் இருந்து திரும்பவந்து முகாம்களுக்கு செல்வதை குறிக்கும் நிகழ்வாகும். நிறங்கள் மற்றும் தரங்கள் அகற்றப்பட்டு கொடிகள் இறக்கப்படும். இந்த விழா கடந்த காலத்தின் நினைவுகள் குறித்த ஏக்கத்தை ஏற்படுத்துகிறது.
(Visitor Counter : 162
பிரதமர் அலுவலகம்
எமெரிட்டஸ் ஆர்ச்பிஷப் டெஸ்மண்ட் டுட்டு மறைவுக்கு பிரதமர் இரங்கல்
எமெரிட்டஸ் ஆர்ச்பிஷப் டெஸ்மண்ட் டுட்டு மறைவுக்கு பிரதமர் திரு. நரேந்திர மோடி ஆழ்ந்த இரங்கலைத் தெரிவித்துக் கொண்டுள்ளார்.
டுவிட்டர் பதிவு ஒன்றில் அவர் கூறியிருப்பதாவது;
‘’ எமெரிட்டஸ் ஆர்ச்பிஷப் டெஸ்மண்ட் டுட்டு, உலகம் முழுவதும் எண்ணற்ற மக்களுக்கு வழிகாட்டும் விளக்காகத் திகழ்ந்தவர். மனித கண்ணியம் மற்றும் சமத்துவத்துக்கான அவரது வலியுறுத்தல் என்னென்றும் நினைவில் கொள்ளத்தக்கது.. அவரது மறைவால் நான் மிகவும் வருத்தமடைந்துள்ளேன். அவரது ஆதரவாளர்கள் அனைவருக்கும் எனது இதயபூர்வமான இரங்கலைத் தெரிவித்துக் கொள்கிறேன். அவரது ஆன்மா அமைதியுறுவதாக.’’
(
பெருநிறுவனங்கள் விவகாரங்கள் அமைச்சகம்
இந்திய பட்டய கணக்காளர் பயிற்சி நிறுவனம் மற்றும் தென்னாப்பிரிக்க பட்டயக் கணக்காளர் பயிற்சி நிறுவனம் இடையே பரஸ்பர ஒத்துழைப்பு உடன்படிக்கைக்கு அமிச்சரவை ஒப்புதல்
இந்தியப் பட்டயக் கணக்காளர்கள் பயிற்சி நிறுவனம் மற்றும் தென்னாப்பிரிக்கப் பட்டயக் கணக்காளர்கள் பயிற்சி நிறுவனத்திற்கு இடையே பரஸ்பர அங்கீகரத்திற்கு பிரதமர் திரு. நரேந்திர மோடி தலைமையில் இன்று நடந்த மத்திய அமைச்சரவைக் கூட்டத்தில் ஒப்புதல் அளிக்கப்பட்டது.
விவரங்கள்:
அமைச்சரவையின் இந்த ஒப்புதல் இந்தியப் பட்டயக் கணக்காளர்கள் பயிற்சி நிறுவனம் மற்றும் தென்னாப்பிரிக்கப் பட்டயக் கணக்காளர்கள் பயிற்சி நிறுவனம் இடையே கணக்கிடும் அறிவாற்றல் மேம்பாடு, நிபுணத்துவ மற்றும் அறிவுசார் மேம்பாடு, அந்தந்த உறுப்பினர்களின் ஆர்வத்தை மேம்படுத்தவும் இந்தியாவிலும் தென்னாப்பிரிக்காவிலும் கணக்கிடும் நிபுணத்துவத்தில் நேர்மறையான மேம்பாட்டுக்கு பங்களிக்கவும் பரஸ்பர ஒத்துழைப்பு உடன்படிக்கைக்கு ஒப்புதல் அளிக்கப்பட்டுள்ளது.
இந்த உடன்படிக்கை:
1, உள்ளூர் கணக்கியல் கல்வித் தகுதியுடன் தற்போதைய இந்திய பட்டயக் கணக்காளர் பயிற்சி நிறுவனத்தின் கல்வித் தகுதியுடன் சேர்த்து, தென்னாப்பிரிக்க சந்தையில் தொழில் செய்வதற்கான வாய்ப்புகளை ஏற்படுத்திக் கொடுக்கும
2. இரு கணக்கீட்டுப் பயிற்சி நிறுவனங்களுக்கு இடையே வலிமையான பணி உறவுகளை ஏற்படுத்தும்.
3. தொழில்நிபுணர்கள் இரு பக்கமும் நகரவும், இருநாடுகளிலும் உள்ள சிறு மற்றும் நடுத்தர வர்த்தகங்களுக்கு புதிய அளவீடுகளை அளிக்கும்.
பயன்கள்:
இந்தியப் பட்டயக் கணக்காளர்கள் பயிற்சி நிறுவனம் தென்னாப்பிரிக்க பட்டயக் கணக்காளர்கள் பயிற்சி நிறுவனத்துடன் நெருக்கமான உறவை பராமரிக்கவும் யுக்திபூர்வமாக இது மிகவும் முக்கியம் என்பதுடன் இந்தப் பிராந்தியத்தில் தனது உறுப்பினர்களின் நலன்களை வலுப்படுத்தவும் இது முக்கியமாகும். கடந்த சில ஆண்டுகளாக உருவாக்கப்பட்ட உறவு இயல்பில் யுக்திபூர்வமானது என்பதுடன், பரஸ்பர பயன் அளிக்கக்கூடியது. இந்த உடன்படிக்கை இந்திய பட்டய கணக்காளர்களுக்கு கூடுதல் வேலைவாய்ப்புக்களை இந்த பிராந்தியத்தில் அளிக்கும் என்பதுடன் அவர்கள் மூலம் இந்தியாவுக்கு கூடுதல் நிதி அனுப்பப்படும்.
பின்னணி:
இந்தியப் பட்டயக் கணக்காளர் பயிற்சி நிறுவனம் என்பது நாடாளுமன்றத்தில் நிறைவேற்றப்பட்ட சட்டத்தின் மூலம் அமைக்கப்பட்ட சட்டபூர்வமான அமைப்பு. பட்டய கணக்காளர்களை வரன்முறைப்படுத்துகிறது பட்டயக் கணக்காளர் சட்டம் 1949. தென்னாப்பிரிக்கப் பட்டயக் கணக்காளர் பயிற்சி நிறுவனம் தென்னாபிரிக்காவின் கணக்கியல் அமைப்பு என்பதுடன் உலகின் முன்னணிப் பயிற்சி நிறுவனமாகும்.
பிரதமர் அலுவலகம்
உத்தரப்பிரதேசத்தின் லக்னோ மற்றும் ஹர்தோய் மாவட்டங்களில் மித்ரா மெகா ஜவுளிப்பூங்கா அமைப்பது குறித்து பிரதமர் பாராட்டு
உத்தரப்பிரதேசத்தின் லக்னோ மற்றும் ஹர்தோய் மாவட்டங்களில் பிரதமர் மித்ரா மெகா ஜவுளிப் பூங்கா அமைக்கப்படுவதை பிரதமர் திரு நரேந்திர மோடி பாராட்டியுள்ளார்.
உத்தரப்பிரதேசத்தில் இன்று பிரதமர் மித்ரா மெகா ஜவுளிப் பூங்கா திறப்பு விழா குறித்து மத்திய வர்த்தகம், தொழில்துறை மற்றும் ஜவுளித்துறை அமைச்சர் திரு பியூஷ் கோயலின் ட்விட்டர் ஒன்றைப் பகிர்ந்து, பிரதமர் கூறியிருப்பதாவது:
“உத்தரப்பிரதேசம் வளமான ஜவுளி பாரம்பரியத்தையும், பெரிய சந்தை மற்றும் நுகர்வோர் தளத்தையும் கொண்டுள்ளது. இது கடின உழைப்பாளிகளான நெசவாளர்கள் மற்றும் திறமையான தொழிலாளர்களின் தாயகமாகும். லக்னோ மற்றும் ஹர்தோய் மாவட்டங்களில் பிரதமர் மித்ரா மெகா ஜவுளிப் பூங்கா அமைப்பது உத்தரப்பிரதேசத்திற்கு பெரிதும் பயனளிக்கும்.”
“உத்தரப்பிரதேசத்தில் உள்ள எனது சகோதர சகோதரிகள் அனைவருக்கும் இன்று மிக முக்கியமான நாள். லக்னோ மற்றும் ஹர்தோயில் பிஎம் மித்ரா பூங்கா திறக்கப்பட உள்ளது. இந்த சந்தர்ப்பத்தில் உங்கள் அனைவருக்கும் எனது நல்வாழ்த்துக்கள்.”
1000 ஏக்கர் பரப்பளவில் பரந்து விரிந்து கிடக்கும் இந்த பிஎம் மித்ரா பூங்காக்கள் உள்ளூர் பொருளாதாரத்தை மேம்படுத்துவதோடு பல புதிய வேலை வாய்ப்புகளையும் கொண்டு வருகின்றன. இதனால் நாட்டின் ஜவுளித் துறையும் புதிய பலத்தைப் பெறும்.”